**Bestyrelsesmøde d. 7-Feb-2022, Ligustervængets Grundejerforening**

Til stede: Bjarne, Klaus, Martin, Claus og Patrik.

Fraværende: Ingen

**1. Referat fra sidste møde**

Referatet blev godkendt uden bemærkninger. Referatet er siden blevet uploadet (27 Feb. 2022).

**2. Varmeanlægget**

Det kører. Ingen problemer. Der har dog i det sene efterår været enkelte dage med lavt tryk og heraf følgende temperaturer, grundet VVS-arbejde i et eller flere huse – HUSK altid at kontakte Klaus (nr. 7) hvis I er I tvivl om hvor meget vand der skal fyldes på anlægget … det er ikke nok at fylde på en gang, hvis alle radiatorer har været tømt i et hus.

Tilbud på nye Fjernvarme Unit forventes ultimo februar 2022 – Klaus følger op med Vestforbrændingen og DAB og fremtidige rammer og vilkår for driften.

Varmeregnskab 2020-21 udarbejdes snart – præsenteres på GF 22.

**3. Fællesarealer**

Spørg arbejdsgruppe til opdatering af fællesarealerne, om der skal tages højde for matrikelskel langs bagstien, hvor meget af arealet råder vi egentligt over – stien er kommunal ejendom?

Husk at vi har besluttet og vedtaget at nedlægge den fælles haveaffaldsordning, så hold igen med haveaffaldet og benyt allerede nu de af forsyningen leverede grønne beholdere og/eller papirsække.

Nyt stålrækværk ved kælder opsat, tak til Claus (nr. 55) for hurtig reaktion.

Lampe ved kældertrappen skal udskiftes – Martin (nr. 43) kontakter elektrikeren.

Garagetaget i den sydlige garagegård afvandes til faskine i haven i nr. 19. Afløbet skal efterses og evt. renses op, dersom vand trænger ind i den bagvedliggende garage – Martin (nr. 43) kontakter Glistrup for nærmere aftale.

**4. Økonomi**

Går som forventet – godt. Ændre regnskab til pengestrømsoversigt er ikke muligt, så vi fortsætter som hidtil. Årsregnskabet er på trapperne.

Det undersøges om vi kan koble os på DAB mht snerydning.

**5. GF 2022 – udskydes til Grøn Dag – 20. august 2022**

Det blev besluttet at vi i lighed med 2021 udskyder Generalforsamlingen til afholdelse på Grøn Dag. Dels af hensyn til de af foreningens medlemmer der stadig gerne vil skærmes mod Covid (40.000-50.000 daglige smittede pt.) og dels fordi GF 2021 var en bragende succes med rekord fremmøde i det dejlig sommervejr.

**6. Eventuelt**

Patrik Edvardsen

Referent